《秋怀》
清代·励廷仪

风凄梧自脱，露滴鹤知警。长空满秋思，高云寄孤永。

飞鸟倦斯满，退犹不失猛。循涂乏善步，利用愧短绠。

置身材不材，焉知非天幸。逍遥撰兹辰，烦嚣得暂屏。

作者简介：（1669—1732）清直隶静海人，字南湖。康熙三十九年进士，累擢至翰林院掌院学士、兵部侍郎。雍正立，迁刑部尚书。建议各省核实盘查仓谷，团练民壮以及监狱内监居要犯、外监居轻犯等，均得采纳。卒谥文恭。